สี่เทียนเกมส์

สี่เทียนเกมส์ (Sie Thien Games) เป็นโครงการการแข่งขันกีฬาที่สโมสรนักศึกษาคณะครุศาสตร์อุตสาหกรรมและเทคโนโลยี ทั้ง 4 สถาบัน ประกอบไปด้วย มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีราชมงคลธัญบุรี สถาบันเทคโนโลยีพระจอมเกล้าเจ้าคุณทหารลาดกระบัง  ร่วมกันจัดขึ้นเพื่อสร้างความสัมพันธ์อันดีระหว่างนักศึกษาทั้ง 4 สถานบันและรักษาประเพณีอันดีงามไว้ให้นักศึกษารุ่นต่อ ๆ ไป ซึ่งทางสโมสรนักศึกษาทั้ง 4 สถาบัน ได้ร่วมกันจัดขึ้นโดยจะผลัดเปลี่ยนหมุนเวียนกันเป็นเจ้าภาพในแต่ละปี โดยก่อนจัดการแข่งขันขึ้นนั้นมหาวิทยาลัยเจ้าภาพจะมีการเชิญมหาวิทยาทั้ง 3 สถาบัน นั้นมาร่วมโครงการสัมมนาสี่เทียนเกมส์ มีการประชุมหารือข้อตกลงร่วมกัน การออกกฎระเบียบการแข่งขันของแต่ละชนิดกีฬา การเยี่ยมชมสถานที่ที่จัดการแข่งขัน ซึ่งส่งผลให้เกิดประโยชน์ในหลายด้าน เช่น เกิดการแลกเปลี่ยนความคิดเห็นซึ่งกันและกันที่จะสร้างแนวทางในการพัฒนากิจกรรมนักศึกษาคณะครุศาสตร์อุตสาหกรรมให้ดียิ่ง ๆ ขึ้นไป อาจกล่าวได้ว่าเป็นการแข่งขันกีฬาประเพณีของชาวครุศาสตร์อุตสาหกรรมที่มีมหาวิทยาลัย "3 พระจอม 1 ราชมงคล (3K1R)" หรือสี่เทียน ที่หลาย ๆ คนพูดกันเป็นที่ติดหู นอกจากการแข่งขันกีฬาแล้วยังมีการประกวดกองเชียร์ เชียร์ลีดเดอร์ ขบวนพาเรด ซึ่งในตอนกลางคืนนอกจากจะมีงานเลี้ยงแล้วยังมีการแสดงของทางเจ้าภาพ การแสดงของทุกสถาบัน และยังมีการประกวด Sport Boy & Girl ของแต่ละสถาบัน พ.ศ. 2557 ได้มีเปลี่ยนชื่อเป็น Sie Thien Ambassador จนถึงปัจจุบัน ซึ่งงานนี้เป็นการรวมพลคนเรียนครูที่ใหญ่ที่สุดของสายครุศาสตร์อุตสาหกรรมกันเลยทีเดียว
== ตราสัญลักษณ์ประจำการแข่งขันกีฬาสี่เทียนเกมส์ ==

เปลวไฟจากเทียนสัญลักษณ์ของความเป็นครุศาสตร์ ผสานกับเปลวไฟของคบเพลิงอันเป็น สัญลักษณ์ของการแข่งขันกีฬา อยู่บนห่วงวงกลมหลากสีโดยเป็นตัวแทนจาก 4 มหาวิทยาลัย อันได้แก่ มหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระเจอมเกล้าธนบุรี มหาวิทยาลัยเทคโนโลยีราชมงคลธัญบุรี และสถาบันเทคโนโลยีพระจอมเกล้าเจ้าคุณทหารลาดกระบัง ซึ่งคล้องรวมกันบ่งบอกถึงความสมัครสมานสามัคคีในการแข่งขันกีฬาร่วมกัน และทั้งหมดได้ตั้งอยู่บนต้นเทียนซึ่งเป็นรากฐานอันสำคัญของชาวครุศาสตร์อุตสาหกรรมฯ
สีประจำคณะของแต่ละสถาบัน มีดังนี้
สีเขียว คือ สีประจำของคณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ
สีฟ้า    คือ สีประจำของคณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี
สีม่วง   คือ สีประจำของคณะครุศาสตร์อุตสาหกรรม มหาวิทยาลัยเทคโนโลยีราชมงคลธัญบุรี
สีชมพู  คือ สีประจำของคณะครุศาสตร์อุตสาหกรรมและเทคโนโลยี สถาบันเทคโนโลยีพระจอมเกล้าเจ้าคุณทหารลาดกระบัง
== เจ้าภาพประจำ ==
การจัดการแข่งขันกีฬาสี่เทียนเกมส์มีการเรียงลำดับการเป็นเจ้าภาพในการจัดการแข่งขัน ดังนี้
1. มหาวิทยาลัยเทคโนโลยีพระจอมเกล้าพระนครเหนือ
2. มหาวิทยาลัยเทคโนโลยีพระจอมเกล้าธนบุรี
3. มหาวิทยาลัยเทคโนโลยีราชมงคลธัญบุรี
4. สถาบันเทคโนโลยีพระจอมเกล้าเจ้าคุณทหารลาดกระบัง
== การจัดการแข่งขันกีฬาสี่เทียนเกมส์ ==
สี่เทียนเกมส์จัดขึ้นทั้งหมด 29 ครั้ง เริ่มตั้งแต่ปี พ.ศ. 2533 ถึงปัจจุบันนั่นคือปี พ.ศ. 2565 โดยการจัดในแต่ละปีนั้นมีดังนี้
ครั้งที่ 1 ปี พ.ศ. 2533 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 2 ปี พ.ศ. 2534 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 3 ปี พ.ศ. 2535 ณ ศูนย์กลางสถาบันเทคโนโลยีราชมงคล (มทร.ธัญบุรี ในปัจจุบัน)
ครั้งที่ 4 ปี พ.ศ. 2536 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 5 ปี พ.ศ. 2537 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 6 ปี พ.ศ. 2538 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 7 ปี พ.ศ. 2539 ณ ศูนย์กลางสถาบันเทคโนโลยีราชมงคล (มทร.ธัญบุรี ในปัจจุบัน)
ครั้งที่ 8 ปี พ.ศ. 2540 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 9 ปี พ.ศ. 2541 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 10 ปี พ.ศ. 2542 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 11 ปี พ.ศ. 2543 ณ ศูนย์กลางสถาบันเทคโนโลยีราชมงคล (มทร.ธัญบุรี ในปัจจุบัน)
ครั้งที่ 12 ปี พ.ศ. 2544 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 13 ปี พ.ศ. 2545 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 14 ปี พ.ศ. 2546 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 15 ปี พ.ศ. 2547 ณ ศูนย์กลางสถาบันเทคโนโลยีราชมงคล (มทร.ธัญบุรี ในปัจจุบัน)
ครั้งที่ 16 ปี พ.ศ. 2548 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 17 ปี พ.ศ. 2549 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 18 ปี พ.ศ. 2550 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 19 ปี พ.ศ. 2552 จัดในวันอาทิตย์ที่ 1 กุมภาพันธ์ พ.ศ. 2552 ณ มหาวิทยาลัยเทคโนโลยีราชมงคลธัญบุรี
ครั้งที่ 20 ปี พ.ศ. 2553 จัดในวันอาทิตย์ที่ 7 กุมภาพันธ์ พ.ศ. 2553 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 21 ปี พ.ศ. 2554 จัดในวันอาทิตย์ที่ 30 มกราคม พ.ศ. 2554 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 22 ปีพ.ศ. 2555 จัดในวันเสาร์ที่ 11 กุมภาพันธุ์ พ.ศ. 2555 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 23 ปี พ.ศ. 2556 จัดในวันเสาร์ที่ 10 กุมภาพันธ์ พ.ศ. 2556 ณ มหาวิทยาลัยเทคโนโลยีราชมงคลธัญบุรี
ครั้งที่ 24 ปี พ.ศ. 2557 จัดในวันอาทิตย์ที่ 9 กุมภาพันธ์ พ.ศ. 2557 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 25 ปี พ.ศ. 2558 จัดในวันอาทิตย์ที่ 29 มีนาคม พ.ศ. 2558 ณ มหาวิทยาลัยเทคโนโลยีพระจอมเกล้าพระนครเหนือ
ครั้งที่ 26 ปี พ.ศ. 2559 จัดในวันเสาร์ที่ 2 เมษายน พ.ศ. 2559 ณ มหาวิทยาลัยเทคโนโลยีพระจอมเกล้าธนบุรี
ครั้งที่ 27 ปี พ.ศ. 2560 ณ มหาวิทยาลัยเทคโนโลยีราชมงคลธัญบุรี (เลื่อนการแข่งขันเป็นวันเสาร์ที่  7 เมษายน พ.ศ. 2561 เนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร)
ครั้งที่ 28 ปี พ.ศ. 2562  จัดในวันเสาร์ที่ 6 เมษายน พ.ศ. 2562 ณ สถาบันเทคโนโลยีพระจอมเกล้าเจ้าคุณทหารลาดกระบัง
ครั้งที่ 29 ปี พ.ศ. 2563 จัดในวันเสาร์ที่ 4 เมษายน พ.ศ. 2563 ณ มหาวิทยาลัยเทคโนโลยีพระจอมเกล้าพระนครเหนือ (เนื่องจากโรคติดเชื้อไวรัสโคโรนา 2019 จึงเลื่อนการแข่งขันครั้งที่ 1 มาเป็นวันอาทิตย์ที่ 9 เมษายน พ.ศ. 2566 และเนื่องจากเจ้าภาพไม่พร้อมจัดการแข่งขันจึงต้องเลื่อนการแข่งขันออกไปอีกครั้ง ครั้งที่ 2 เป็นวันเสาร์ที่ 17 กุมภาพันธ์ พ.ศ. 2567)
== ตราสัญลักษณ์การแข่งขันกีฬาสี่เทียนเกมส์ ==